‘वागेश्वरी मातालाई खुशी पार्न’ छेडियो जिब्रो
नरैनापुरका पुरै आर्यले बागेश्वरी मातालाई खुसी पार्न दुई दिनमा ६ पल्ट जिब्रो छेडेका छन् । नेपालगन्जस्थित हिन्दु धर्मलम्बीहरुको प्रमुख शक्तिपीठ वागेश्वरी मन्दिरमा उनले बिहीबार र शुक्रबार बिहान जिब्रो छेडेका हुन् । आर्यले जस्तै खजुराखुर्दका बिष्णु गिरीले पनि जिब्रो छेडे ।
बाँके — नरैनापुरका पुरै आर्यले बागेश्वरी मातालाई खुसी पार्न दुई दिनमा ६ पल्ट जिब्रो छेडेका छन् । नेपालगन्जस्थित हिन्दु धर्मलम्बीहरुको प्रमुख शक्तिपीठ वागेश्वरी मन्दिरमा उनले बिहीबार र शुक्रबार बिहान जिब्रो छेडेका हुन् । आर्यले जस्तै खजुराखुर्दका बिष्णु गिरीले पनि जिब्रो छेडे ।शब्द/तस्बिर : ठाकुरसिंह थारुउनीहरुले वागेश्वरी मातालाई रगत चढाएर खुसी पार्नका लागि जिब्रो छेडेका हुन् । यहाँ अन्य भक्तजनले पनि जिब्रो छेडेका छन् । वागेश्वरी मातालाई खुसी पार्न सके सबै मनोकामना पूरा हुने जनविश्वास छ ।बागेश्वरी मन्दिरका मूल महन्थ चन्द्रनाथ योगीले रामनवमीको दिन परम्परादेखि नै मधेशी समुदायका व्यक्तिहरुले जिब्रो छोडेर मातालाई चढाउने गरेको बताए । उनले कतिपय भक्तजनले जिब्रो काटेर चढाउन खोज्ने गरेको बताए । ‘तर, त्यस्तो गर्न हामीले निषेध गरेका छौं,’ उनले भने, ‘पशुको बलीभन्दा आफ्नो जिब्रो छोडेर रगत चढाउने प्रचलन पहिले थियो ।’